Rasmus Hansen
Rasmus Hansen var en dansk politiker og minister.
Rasmus Hansen var i 1920 medstifter af DSU. I 1929 til 1936 var han redaktionssekretær ved Social-Demokraten og fra 1936 til 1964 medlem af Folketinget for Socialdemokratiet.
Han var forsvarsminister i 1947-1950 og i 1953-1956. Danmark var i de år under omstilling fra neutralitet til medlemskab af NATO, og Rasmus Hansen fik hermed en af de mest krævende opgaver, nogen dansk forsvarsminister har haft.
De første danske køb af jetjagere i 1950 gav ham tilnavnet Rasmus Jet.